Mapafu ni sehemu ya mwili inayoingiza oksijeni mwilini na kuituma kwenye seli za mwili. Ni ogani kuu ya mfumo wa upumuaji, yaani tendo la kupumua. Ni kawaida kwa wanyama wa faila ya chordata walio na uti wa mgongo na kupumua hewa. Hutokea kwa jozi maana yake kuna mapafu mawili, si moja tu kama moyo. Kuna pia samaki na konokono kadhaa wenye mapafu. Mapafu huvuta hewa ndani ambamo oksijeni ya hewa inaingizwa katika damu na kupelekwa kwenda seli za mwili. Ndani ya mapafu kuna viputo vidogo sana ambavyo ndio mwisho wa njia ya hewa kutoka nje. Damu inazunguka viputo hivi katika mishipa midogo inayotenganishwa na nafasi ya hewa kwa ngozi nyembamba sana. Oksijeni inaweza kupita kwenye ngozi na kuingia katika damu inapopokewa na seli za damu nyekundu. Chordata walio wengi huwa na mapafu mawili. Kuna wanyama wadogo wasio na mapafu. Wachache wanapokea oksijeni yote kupitia ngozi. Njia nyingine ni wadudu walio na neli nyingi ndogo zinazoingiza hewa mwilini na kupokea oksijeni kupitia kuta za neli hizo. A revision site directed towards IGSCE students A to Z list of diseases of the Lung Archived 18 Juni 2009 at the Wayback Machine. List of Lung Cancer information sites Archived 10 Novemba 2008 at the Wayback Machine.